b'\n_START_ARTICLE_\n2013 m. Kandidat\xc5\xb3 turnyras\n_START_PARAGRAPH_\n2013\xc2\xa0m. Kandidat\xc5\xb3 turnyras\xc2\xa0\xe2\x80\x93 finalinis \xc5\xa1achmat\xc5\xb3 atrankos turnyras, kuris i\xc5\xa1ai\xc5\xa1kino \xc5\xa1achmatinink\xc4\x85, 2013 metais \xc5\xbeaidus\xc4\xaf ma\xc4\x8d\xc4\x85 d\xc4\x97l pasaulio \xc5\xa1achmat\xc5\xb3 \xc4\x8dempiono vardo su Vi\xc5\xa1vanatanu Anandu. Vyko Londone 2013\xc2\xa0m. kovo 14\xe2\x80\x93baland\xc5\xbeio 2 d. Nugal\xc4\x97jo Magnus Karlsenas.\n_START_SECTION_\n\xc5\xbdaid\xc4\x97jo sutikimas\n_START_PARAGRAPH_\nFIDE svetain\xc4\x97je paskelbus patenkan\xc4\x8di\xc5\xb3 \xc4\xaf Kandidat\xc5\xb3 turnyr\xc4\x85 \xc5\xbeaid\xc4\x97j\xc5\xb3 s\xc4\x85ra\xc5\xa1\xc4\x85, \xc5\xbeaid\xc4\x97jai per m\xc4\x97nes\xc4\xaf, po to, kai gavo i\xc5\xa1 FIDE nutarimo kopij\xc4\x85 turi pasira\xc5\xa1yti atitinkam\xc4\x85 sutart\xc4\xaf ir faksu ir registruotu lai\xc5\xa1ku. \xc5\xbdaid\xc4\x97jas neatsiunt\xc4\x99s laiku pasira\xc5\xa1ytos sutarties pakei\xc4\x8diamas \xc5\xbeaid\xc4\x97ju i\xc5\xa1 auk\xc5\xa1\xc4\x8diausi\xc4\x85 reiting\xc4\x85 turin\xc4\x8di\xc5\xb3 \xc5\xbeaid\xc4\x97j\xc5\xb3 s\xc4\x85ra\xc5\xa1o. Tik d\xc4\x97l rimt\xc5\xb3 prie\xc5\xbeas\xc4\x8di\xc5\xb3 FIDE gali priimti ne daugiau, kaip 10 dien\xc5\xb3 pav\xc4\x97luot\xc4\x85 sutart\xc4\xaf. \xc5\xbdaid\xc4\x97jai, kurie nebuvo patek\xc4\x99 \xc4\xaf kandidat\xc5\xb3 turnyr\xc4\x85, d\xc4\x97l keitim\xc5\xb3 \xc4\xafgij\xc4\x99 teis\xc4\x99 \xc5\xbeaisti Kandidat\xc5\xb3 turnyre skelbiami FIDE svetain\xc4\x97je. \xc5\xa0ie \xc5\xbeaid\xc4\x97jai turi per vien\xc4\x85 savait\xc4\x99 pasira\xc5\xa1yt\xc4\x85 sutart\xc4\xaf pasi\xc5\xb3sti \xc4\xaf FIDE sekretoriat\xc4\x85.\n_START_SECTION_\n\xc5\xbdaid\xc4\x97j\xc5\xb3 keitimas\n_START_PARAGRAPH_\nTuo atveju, kai \xc5\xbeaid\xc4\x97jas negali dalyvauti, jis pakei\xc4\x8diamas i\xc5\xa1 geriausi\xc5\xb3 \xc5\xbeaid\xc4\x97j\xc5\xb3 2011 m. liepos\xe2\x80\x932012 m. sausio Elo reitingo s\xc4\x85ra\xc5\xa1o._NEWLINE_\xc5\xbdaid\xc4\x97jas, kuris atsisako dalyvauti likus daugiau, kaip m\xc4\x97nesiui iki pirmojo rato, jis kei\xc4\x8diamas \xc5\xbeaid\xc4\x97ju i\xc5\xa1 geriausi\xc5\xb3 \xc5\xbeaid\xc4\x97j\xc5\xb3 2011 m. liepos\xe2\x80\x932012 m. sausio Elo reitingo s\xc4\x85ra\xc5\xa1o._NEWLINE_\xc5\xbdaid\xc4\x97jas, kuris atsisako dalyvauti likus ma\xc5\xbeiau, kaip m\xc4\x97nesiui iki pirmojo rato kitu \xc5\xbeaid\xc4\x97ju nekei\xc4\x8diamas.\n_START_SECTION_\n\xc5\xbdaid\xc4\x97j\xc5\xb3 atsakomyb\xc4\x97\n_START_PARAGRAPH_\n\xc5\xbdaid\xc4\x97jas, kuris pasitraukia i\xc5\xa1 Kandidat\xc5\xb3 turnyro, bet kuriuo metu po jo sutarties su FIDE pasira\xc5\xa1ymo, ir kuris nepateikia pateisinamos pasitraukimo prie\xc5\xbeasties, \xc5\xa1alinamas i\xc5\xa1 sekan\xc4\x8dio pasaulio \xc4\x8dempionato ciklo.\n_START_SECTION_\nTurnyro formatas\n_START_PARAGRAPH_\nTurnyre 8 \xc5\xbeaid\xc4\x97jai \xc5\xbeaid\xc5\xbeia du kartus rat\xc5\xb3 sistemos turnyr\xc4\x85 (14 rat\xc5\xb3). Jei dalyviai yra i\xc5\xa1 vienos \xc5\xa1alies federacijos, tarpusavyje jie \xc5\xbeaid\xc5\xbeia 1 ir 8 ratuose. Jei toki\xc5\xb3 daugiau (iki keturi\xc5\xb3) jie tarpusavyje \xc5\xbeaid\xc5\xbeia 1, 2, 3 ir 8, 9, 10 ratuose._NEWLINE_Jei \xc5\xbeaid\xc4\x97jas pasitraukia i\xc5\xa1 turnyro su\xc5\xbeaid\xc4\x99s 50\xc2\xa0% ir daugiau partij\xc5\xb3, likusioms partijoms u\xc5\xbeskaitomas pralaim\xc4\x97jimas._NEWLINE_Kai \xc5\xbeaid\xc4\x97jas pasitraukia i\xc5\xa1 turnyro nesu\xc5\xbeaid\xc4\x99s 50\xc2\xa0%, visi jo rezultatai yra anuliuojami.\n_START_SECTION_\nLaiko kontrol\xc4\x97\n_START_PARAGRAPH_\nKiekvienam \xc5\xbeaid\xc4\x97jui partijai skiriama laiko: 120 min. pirmiesiems 40 \xc4\x97jim\xc5\xb3, 60 min sekantiems 20 \xc4\x97jim\xc5\xb3 ir po antros laiko kontrol\xc4\x97s 15 min kur nuo 61 \xc4\x97jimo pridedama po kiekvieno \xc4\x97jimo po 30 sek.\n_START_SECTION_\nPirmoji pus\xc4\x97\n_START_PARAGRAPH_\nTurnyras prasid\xc4\x97jo taikiai: pirmajame rate visi var\xc5\xbeovai baigia lygiosiomis._NEWLINE_Antrasis ratas: Pirmieji pergales turnyre pasiekia Levonas Aronianas ir Teimuras Rad\xc5\xbeabovas._NEWLINE_Po tre\xc4\x8diojo rato Levonas Aronianas tampa vienvald\xc5\xbeiu lyderiu._NEWLINE_Ketvirtas ratas: Magnus Karlsenas pasiveja pirmaujant\xc4\xaf Kandidat\xc5\xb3 turnyre Levon\xc4\x85 Aronian\xc4\x85._NEWLINE_Penktajame rate keturios kovingos lygiosios._NEWLINE_6-me rate Levonas Aronianas ir Magnus Karlsenas savo persvar\xc4\x85 turnyre padidina iki 1,5 ta\xc5\xa1ko._NEWLINE_Keturios lygiosios 7-me rate: L. Aronianas ir M. Karlsenas pirmauja ir prie\xc5\xa1 artimiausi\xc4\x85 var\xc5\xbeov\xc4\x85 i\xc5\xa1laiko 1,5 ta\xc5\xa1ko persvar\xc4\x85._NEWLINE_Su\xc5\xbeaidus pirm\xc4\x85j\xc4\x85 turnyro pus\xc4\x99 lyderiai\xc2\xa0\xe2\x80\x93 L. Aronianas ir M. Karlsenas buvo surink\xc4\x99 5 ta\xc5\xa1kus i\xc5\xa1 7galim\xc5\xb3.\n_START_SECTION_\nAntroji pus\xc4\x97\n_START_PARAGRAPH_\nL. Aronianas ir M. Karlsenas antr\xc4\x85j\xc4\x85 turnyro pus\xc4\x99 su\xc5\xbeaid\xc4\x97 kukliau\xc2\xa0\xe2\x80\x93 M. Karlsenas 3,5 ta\xc5\xa1ko i\xc5\xa1 7 galim\xc5\xb3, L. Aronianas 3 i\xc5\xa1 7._NEWLINE_Geriausiai antr\xc4\x85j\xc4\x85 turnyro pus\xc4\x99 \xc5\xbeaid\xc4\x97 Vladimiras Kramnikas\xc2\xa0\xe2\x80\x93 5 ta\xc5\xa1kai i\xc5\xa1 7, bet to rezultato u\xc5\xbeimti pirmajai vietai nepakako._NEWLINE_Po a\xc5\xa1tunto rato: Levonas Aronianas ir Magnus Karlsenas Kandidat\xc5\xb3 turnyre tebepirmauja. Vladimiras Kramnikas atsilieka ta\xc5\xa1ku._NEWLINE_Levonui Aronianui 9-me rate pralaim\xc4\x97jus prie\xc5\xa1 Boris\xc4\x85 Gelfand\xc4\x85, Magnus Karlsenas tampa vienvald\xc5\xbeiu turnyro lyderiu._NEWLINE_10-me rate Levonas Aronianas, Magnus Karlsenas ir Vladimiras Kramnikas laimi savo partijas._NEWLINE_Po to, kai Levonas Aronianas 11-me rate pralaimi Piotru Svidleriui, Vladimiras Kramnikas, \xc4\xafveik\xc4\x99s Teim\xc5\xabr\xc4\x85 Rad\xc5\xbeabov\xc4\x85, pakyla \xc4\xaf antr\xc4\x85j\xc4\x85 viet\xc4\x85 (po Magnus Karlseno)._NEWLINE_Vladimiras Kramnikas po 12-ojo rato dramati\xc5\xa1kos kovos tampa turnyro lyderiu._NEWLINE_Nuo ketvirtojo rato buv\xc4\x99s tarp lyderi\xc5\xb3, o nuo 9-jo rato\xc2\xa0\xe2\x80\x93 vienvald\xc5\xbeiu, Magnus Karlsenas patenka \xc4\xaf sunki\xc4\x85 pad\xc4\x97t\xc4\xaf. Likus dviem ratams iki turnyro pabaigos n\xc4\x97ra paprasta pavyti lyder\xc4\xaf._NEWLINE_Bet 13-me rate Magnus Karlsenas nugali Teim\xc5\xabr\xc4\x85 Rad\xc5\xbeabov\xc4\x85 ir paveja Vladimir\xc4\x85 Kramnik\xc4\x85, kuris su Borisu Gelfandu su\xc5\xbeaid\xc4\x97 lygiosiomis. Pagal laim\xc4\x97tas pergales M. Karlsenas pirmauja._NEWLINE_14-rate d\xc4\x97l pirmosios vietos kovoja tik abu lyderiai. Likusieji var\xc5\xbeovai atsilik\xc4\x99 ir pavyti, ar pralenkti, nebegali. Vladimiras Kramnikas \xc5\xbeaid\xc5\xbeia su Vasilijum Ivan\xc4\x8diuku. Norint b\xc5\xabti pirmu, jam reikia surinkti daugiau ta\xc5\xa1k\xc5\xb3 u\xc5\xbe Magnus Karlsen\xc4\x85, tod\xc4\x97l \xc5\xbeaid\xc5\xbeia d\xc4\x97l pergal\xc4\x97s. T\xc4\x85 pat\xc4\xaf, \xc5\xbeaisdamas su Piotru Svidleriu, daro Magnus Karlsenas. Bet abu lyderiai \xe2\x80\x9epersistengia\xe2\x80\x9c ir pralaimi savo partijas._NEWLINE_D\xc4\x97ka \xc5\xa1iame turnyre daugiau laim\xc4\x97t\xc5\xb3 partij\xc5\xb3 Magnus Karlsenas u\xc5\xbeima 1-\xc4\x85j\xc4\x85 viet\xc4\x85 ir i\xc5\xa1kovoja teis\xc4\x99 2013\xc2\xa0m. \xc5\xbeaisti ma\xc4\x8d\xc4\x85 su Vi\xc5\xa1vavanatanu Anandu d\xc4\x97l pasaulio \xc4\x8dempiono vardo. Pasaulio eks\xc4\x8dempionas Vladimiras Kramnikas\xc2\xa0\xe2\x80\x93 antras.'